
Ehitusloa andmine (A.-A. Tiimanni 3) 
1. ASJAOLUD JA MENETLUSE KÄIK
17.08.2015.a Narva Linnavalitsuse korralduse vastuvõtmiseks laekus ehitise omanikult ehitusloa taotlus (dok. reg nr. 7757/1-16) A.-A. Tiimanni tn 3 hooneosa hotelliks ja kohvikuks rekonstrueerimiseks. 23.12.2015.a taotleja on saadud vastus dokumentides puuduste kohta. 11.01.2016. a määratud puudused on kõrvaldatud. 19.08.2015.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 3134/1-13.2). 05.04.2016.a ehitusprojekt on kooskõlastatud Ida Päästekeskusega ja 18.02.2016.a arhitektuuri- ja planeerimise osakonna poolt. 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud arhitektuuri- ja planeerimise osakonna poolt. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba A.-A. Tiimanni tn 3 hooneosa hotelliks ja kohvikuks ümberehitamiseks.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

